ΚΑΝΟΝΙΣΜΟΣ (ΕΟΚ) αριθ. 1826/93 ΤΗΣ ΕΠΙΤΡΟΠΗΣ της 8ης Ιουλίου 1993 για την τροποποίηση του κανονισμού (ΕΟΚ) αριθ. 564/92 για τον καθορισμό των λεπτομερειών εφαρμογής στον τομέα του χοιρείου κρέατος του καθεστώτος που προβλέπεται από τις προσωρινές συμφωνίες σύνδεσης μεταξύ της Κοινότητας, αφενός και της Δημοκρατίας της Πολωνίας, της Δημοκρατίας της Ουγγαρίας και της Τσεχικής και Σλοβακικής Ομοσπονδιακής Δημοκρατίας, αφετέρου

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη για την ίδρυση της Ευρωπαϊκής Οικονομικής Κοινότητας,

τον κανονισμό (ΕΟΚ) αριθ. 518/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Πολωνίας, αφετέρου (1), και ιδίως το άρθρο 1,

τον κανονισμό (ΕΟΚ) αριθ. 519/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Δημοκρατίας της Ουγγαρίας, αφετέρου (2), και ιδίως το άρθρο 1,

τον κανονισμό (ΕΟΚ) αριθ. 520/92 του Συμβουλίου της 27ης Φεβρουαρίου 1992 σχετικά με ορισμένες λεπτομέρειες εφαρμογής της ενδιάμεσης συμφωνίας για το εμπόριο και εμπορικά θέματα μεταξύ της Ευρωπαϊκής Οικονομικής Κοινότητας και της Ευρωπαϊκής Κοινότητας Άνθρακα και Χάλυβα, αφενός, και της Τσεχικής και Σλοβακικής Ομοσπονδιακής Δημοκρατίας αφετέρου (3), και ιδίως το άρθρο 1,

Εκτιμώντας:

ότι το άρθρο 4 παράγραφος 4 του κανονισμού (ΕΟΚ) αριθ. 564/92 της Επιτροπής (4), όπως τροποποιήθηκε τελευταία από τον κανονισμό (ΕΟΚ) αριθ. 3371/92 (5), προβλέπει την έκδοση των αδειών εισαγωγής την εικοστή τρίτη ημέρα κάθε περιόδου- ότι, για διοικητικούς λόγους, πρέπει να γίνει ελαστικότερη αυτή η διάταξη-

ότι το άρθρο 4 παράγραφος 4 του κανονισμού (ΕΟΚ) αριθ. 564/92 καθορίζει τη διάρκεια ισχύος των πιστοποιητικών εισαγωγής σε 90 ημέρες- ότι, από την πείρα έχει αποδειχθεί ότι η προθεσμία αυτή είναι πολύ μικρή και δεν επιτρέπει στους εμπορευόμενους να εκπληρώσουν τις υποχρεώσεις εισαγωγής- ότι πρέπει, συνεπώς, να παραταθεί η προθεσμία αυτή-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Χοιρείου Κρέατος,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Ο κανονισμός (ΕΟΚ) αριθ. 564/92 τροποποιείται ως εξής:

1. το άρθρο 4 παράγραφος 4 αντικαθίσταται από το ακόλουθο κείμενο:

"4. Η Επιτροπή αποφασίζει, το συντομότερο δυνατόν, σε ποιο βαθμό μπορεί να δοθεί συνέχεια στις αιτήσεις που αναφέρονται στο άρθρο 3.

Εάν οι ποσότητες για τις οποίες έχουν ζητηθεί πιστοποιητικά υπερβαίνουν τις διαθέσιμες ποσότητες, η Επιτροπή καθορίζει ένα ενιαίο ποσοστό μείωσης των ζητουμένων ποσοτήτων.

Εάν η συνολική ποσότητα που αποτελεί αντικείμενο των αιτήσεων είναι μικρότερη από τη διαθέσιμη ποσότητα, η Επιτροπή θα καθορίσει την υπόλοιπη ποσότητα που θα μετατραπεί στη διαθέσιμη ποσότητα της επόμενης περιόδου."-

2. το άρθρο 4 παράγραφος 5 αντικαθίσταται από το ακόλουθο κείμενο:

"5. Τα πιστοποιητικά χορηγούνται, μόλις αυτό καταστεί δυνατόν, αμέσως μετά τη λήψη αποφάσεως εκ μέρους της Επιτροπής."-

3. το άρθρο 5 πρώτο εδάφιο αντικαθίσταται από το ακόλουθο κείμενο:

"Σε εφαρμογή του άρθρου 21 παράγραφος 2 του κανονισμού (ΕΟΚ) αριθ. 3719/88, τα πιστοποιητικά εισαγωγής έχουν ισχύ 150 ημερών από την ημερομηνία της πραγματικής χορηγήσεώς τους."

Άρθρο 2

Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται στις άδειες εξαγωγής που εκδίδονται από την 1η Ιουλίου 1993, εκτός από ό,τι αφορά το άρθρο 1 παράγραφος 3 το οποίο εφαρμόζεται στις άδειες εισαγωγής που εκδίδονται από την 1η Απριλίου 1993.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.

Βρυξέλλες, 8 Ιουλίου 1993.

Για την Επιτροπή

Rene STEICHEN

Μέλος της Επιτροπής

(1) ΕΕ αριθ. L 56 της 29. 2. 1992, σ. 3.

(2) ΕΕ αριθ. L 56 της 29. 2. 1992, σ. 6.

(3) ΕΕ αριθ. L 56 της 29. 2. 1992, σ. 9.

(4) ΕΕ αριθ. L 61 της 6. 3. 1992, σ. 9.

(5) ΕΕ αριθ. L 342 της 25. 11. 1992, σ. 22.